Blou Bul-speler stel bekende PE-prokureur aan - Maroela Media
Die o.21-Blou Bul-rugbyspeler wat tereg staan op ŉ aanklag van verkragting het Maandag weer in die New Brighton-landdroshof in die Oos-Kaap verskyn, dié keer met ŉ nuwe regsverteenwoordiger.
Gouws het onlangs ook vir Chantelle Coutts verteenwoordig, die minnares van Christopher Panayiotou wat skuldig bevind is vir die huurmoord op sy vrou.
Daar word beweer die speler was saam met die vrou en ŉ vriend in ŉ motor toe ŉ rusie ontstaan het. Die voertuig het tot stilstand gekom en die rugbyspeler het na bewering die vrou uit die motor geruk, haar glo in ŉ beboste gebied verkrag en weggery.
Gouws het Maandag tydens die hofverrigtinge gesê hy is nie in ŉ posisie om met die rugbyspeler se formele borgtogaansoek voort te gaan nie. Hy het gesê hy het tyd nodig om voor te berei en die borgtogaansoek sal in die vorm van ŉ verklaring geskied.
Dit beteken die rugbyspeler se regspan sal hom nie na die getuiebank roep vir die borgtogaansoek nie.
Die saak is tot 22 Januarie uitgestel.
Hoërskool Overvaal: Woedende ouers dreig